13. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ.ΔΙΠΙΔ/Φ.42/24/11440 της 31/31 Δεκ. 1986 (ΦΕΚ Β΄ 921) Ρύθμιση θεμάτων προσωπικού ιδιωτικού δικαίου. Έχοντας υπόψη: 1.Τις διατάξεις: α)του Νόμ. 993/1979 (ΦΕΚ 281), β)του Νόμ. 1188/1981 (ΦΕΚ 204) και γ)του Νόμ. 1476/1984 (ΦΕΚ 136). 2.Την επείγουσα ανάγκη ρύθμισης ορισμένων θεμάτων του προσωπικού με σύμβαση ιδιωτικού δικαίου του Δημοσίου, ΝΠΔΔ και ΟΤΑ, αποφασίζουμε: Ρύθμιση θεμάτων προσωπικού ιδιωτικού δικαίου του Δημοσίου και των Ν.Π.Δ.Δ. Άρθρ.1.-1.Το προσωπικό που υπηρετεί κατά τη δημοσίευση της απόφασης αυτής στο δημόσιο και στα νομικά πρόσωπα δημόσιου δικαίου, πλην οργανισμών τοπικής αυτοδιοίκησης, με σχέση εργασίας ιδιωτικού δικαίου ορισμένου χρόνου και δεν κατέχει οργανικές θέσεις κατατάσσεται με απόφαση του αρμοδίου για την πρόσληψη οργάνου σε προσωρινές θέσεις με σχέση εργασίας ιδιωτικού δικαίου αορίστου χρόνου, εφόσον εξυπηρετεί στην πραγματικότητα πάγιες και διαρκείς ανάγκες της υπηρεσίας. 2.Οι κατά την προηγούμενη παράγραφο κατασσόμενοι μπορεί να τοποθετούνται, ανάλογα με τις οργανωτικές και λειτουργικές ανάγκες της υπηρεσίας ή με σκοπό την ενίσχυση της διοικητικής αποκέντρωσης, από Υπουργείο ή άλλη δημόσια υπηρεσία σε υπηρεσίες άλλου Υπουργείου ή άλλης δημόσιας υπηρεσίας, καθώς και από ΝΠΔΔ σε  άλλο ΝΠΙΔ, με ταυτόχρονη μεταφορά της θέσης που κατέχουν. Η τοποθέτηση ενεργείται με ή χωρίς αίτηση των υπαλλήλων με απόφαση του Υπουργού Προεδρίας της Κυβέρνησης, μετά από γνώμη των οικείων Υπουργών και των αρμόδιων υπηρεσιακών συμβουλίων. Όσοι τοποθετούνται σε άλλη υπηρεσία από εκείνη που ανήκουν, υπάγονται στα ταμεία επικουρικής ασφάλισης και πρόνοιας που είναι ασφαλισμένο αντίστοιχα και το προσωπικό με σχέση εργασίας ιδιωτικού δικαίου της νέας υπηρεσίας τους. 3.Η κατάταξη γίνεται σε θέσεις αντίστοιχες με την ειδικότητα με την οποία ο συμβασιούχος είχε προσληφθεί. Όσοι από το προσωπικό αυτό κατέχουν αυξημένα τυπικά προσόντα σε σχέση με τα προσόντα της ειδικότητας που είχαν προσληφθεί, μπορεί για την αξιοποίηση των αυξημένων τυπικών προσόντων τους, να τοποθετούνται με τα κριτήρια και τη διαδικασία της προηγούμενης παραγράφου  Σελ. 358,646(β) Τεύχος ΙΒ-5-2 Σελ. 66 από κεντρικές υπηρεσίες των Υπουργείων, αποκεντρωμένων δημόσιων υπηρεσιών ή νομικών προσώπων δημόσιου δικαίου σε περιφερειακές υπηρεσίες του ίδιου ή άλλου Υπουργείου ή αποκεντρωμένης δημόσιας υπηρεσίας ή νομικού προσώπου δημόσιου δικαίου, που εδρεύουν εκτός Νομών Αττικής και Θεσσαλονίκης, και να κατατάσσονται σε αντίστοιχες με τα προσόντα αυτά προσωρινές θέσεις, με την υποχρέωση να υπηρετήσουν τουλάχιστον για μία πενταετία στις περιφερειακές υπηρεσίες που τοποθετούνται. Με την παρ. 4 της ΔΙΠΙΔ/Φ.42/37/10112/20 Οκτ.-2 Νοεμ. 1988 (ΦΕΚ Β΄ 793) απόφ. Υπουργών Προεδρίας της Κυβέρνησης, Εσωτερικών και Οικονομικών ορίστηκε ότι: Υποθέσεις μισθωτών του δημοσίου και των νομικών προσώπων δημόσιου δικαίου κατ’ εφαρμογή των παρ. 2 και 3 του άρθρ. 1 της κοινής υπουργικής απόφασης αριθ. ΔΙΠΙΔ/ Φ.42/24/11440/31.12.1986 (ΦΕΚ 921/Β΄/31.12. 1986), που κυρώθηκε με το άρθρ. 25 του νόμ. 1735/1987, εφόσον εξακολουθούν να είναι εκκρεμείς κατά τη δημοσίευση της απόφασης αυτής, μπορεί να ολοκληρώνονται και μετά τη δημοσίευσή της και πάντως όχι πέρα από την 31 Ιαν. 1989. Η άνω απόφ. ΔΙΠΙΔ/Φ.42/37/10112/88 κυρώθηκε και έχει ισχύ νόμου από τότε που εκδόθηκε από το άρθρ. 11 Νόμ. 1835/89 (ΦΕΚ Α΄ 76), ανωτ.σελ. 316,925. 4.Οι θέσεις της προηγούμενης παραγράφου συνιστώνται αυτοδικαίως με την απόφαση αυτή κατά ειδικότητα και αριθμό ίσο με τον αριθμό των προσώπων που θα καταταγούν σ’ αυτές. Για το συνολικό αριθμό των θέσεων αυτών κατά ειδικότητα εκδίδεται διαπιστωτική πράξη του αρμόδιου για την πρόσληψη οργάνου που δημοσιεύεται στην Εφημερίδα της Κυβερνήσεως. 5.Για την κατάταξη στις παραπάνω θέσεις απαιτούνται: α)Αίτηση που πρέπει να υποβληθεί μέσα σε αποκλειστική προθεσμία δύο μηνών από τη δημοσίευση της απόφασης αυτής. Με την ίδια αίτηση, ο ενδιαφερόμενος δηλώνει υποχρεωτικά ότι αποδέχεται ενδεχόμενη τοποθέτησή του, ανάλογα με τις υπηρεσιακές ανάγκες, σε άλλη υπηρεσία του δημοσίου ή ΝΠΔΔ, αντίστοιχα, μέσα στον ίδιο νόμο και για την αξιοποίηση των τυχόν αυξημένων τυπικών προσόντων του σε οποιαδήποτε περιφέρεια της χώρας. 2.Ε.μ.13 Προσωπικό με σχέση ιδιωτικού δικαίου β)Συνεχής υπηρεσία, στον φορέα που ο ενδιαφερόμενος έχει προσληφθεί ή σε εποπτευόμενη από τον ίδιο φορέα αυτοτελή υπηρεσία ή Ν.Π.Δ.Δ., τουλάχιστον ενός έτους κατά τη δημοσίευση της απόφασης αυτής ή το αργότερο μέχρι και την τελευταία ημέρα της δίμηνης προθεσμίας για την υποβολή της αίτησης, εφόσον η σύμβαση λήγει μετά την προθεσμία αυτή, ή το αργότερο μέχρι τη λήξη της σύμβασης, εφόσον αυτή λήγει πριν από την προθεσμία αυτή. Ως συνεχής υπηρεσία, θεωρείται η υπηρεσία του μισθωτού που δεν διακόπηκε κάθε φορά περισσότερο από δέκα εργάσιμες ημέρες. γ)Τα γενικά προσόντα πρόσληψης που προβλέπονται από την κείμενη νομοθεσία, εκτός από το ανώτατο όριο ηλικίας. δ)Ηλικία μικρότερη του 60ου έτους, κατά τη λήξη της προθεσμίας υποβολής της αίτησης. «ε)Απασχόληση με πλήρες ωράριο εργασίας κατά το χρονικό διάστημα του απαιτούμενου κατά περίπτωση χρόνου υπηρεσίας». Η περίπτ. ε΄ αντικαταστάθηκε ως άνω, από τότε που ίσχυσε, από την παρ. 4 άρθρ. 25 Νόμ. 1735/4-11 Νοεμ. 1987 (ΦΕΚ Α΄ 195) (κατωτ.αριθ.14). στ)Γνωμοδότηση του οικείου υπηρεσιακού συμβουλίου ότι ο συγκεκριμένος συμβασιούχος καλύπτει στην πραγματικότητα πάγιες και διαρκείς ανάγκες της υπηρεσίας. 6.Αφετηρία υπολογισμού του ενός έτους υπηρεσίας, σύμφωνα με την περίπτ.β΄ της προηγούμενης παραγράφου, είναι η ημερομηνία ανάληψης καθηκόντων. Οι προϋποθέσεις της περίπτ. γ΄ πρέπει να συντρέχουν τόσο κατά το χρόνο που υποβάλλεται η αίτηση, όσο και κατά το χρόνο της κατάταξης. 7.Οι παραπάνω κρίσεις και αποφάσεις για το προσωπικό αυτό πρέπει να έχουν ολοκληρωθεί το αργότερο μέσα σε πέντε μήνες από την εκπνοή της κατά την παρ.5 προθεσμίας για την υποβολή της αίτησης. Ειδικά για την εφαρμογή των παρ.2 και 3, οι σχετικές αποφάσεις πρέπει να έχουν εκδοθεί το αργότερο μέσα σε έξι μήνες από τη λήξη της προθεσμίας του προηγούμενου εδαφίου. 8.Οι προσωρινές θέσεις των προηγουμένων παραγράφων καταργούνται αυτοδικαίως μόλις κενωθούν με οποιοδήποτε τρόπο. 9.Το παραπάνω προσωπικό διέπεται από τις διατάξεις του Κεφ.Γ΄ του Νόμ. 993/1979, όπως ισχύει κάθε φορά. 10.Οι συμβάσεις εργασίας ορισμένου χρόνου του προσωπικού της παρ.1, που έχει τις προϋποθέσεις β΄, δ΄ και ε΄ της παρ.5, αν λήγουν πριν από την κατάταξη σε προσωρινές θέσεις ιδιωτικού δικαίου, σύμφωνα με το άρθρο αυτό, παρατείνεται αυτοδικαίως μέχρι να ολοκληρωθούν οι σχετικές διαδικασίες. 11.Η σύμβαση ή σχέση εργασίας του προσωπικού που δεν θα καταταγεί για οποιοδήποτε λόγο σε προσωρινές  θέσεις  με  σχέση  εργασίας ιδιωτικού  δικαίου αορίστου χρόνου, σύμφωνα με τις διατάξεις του άρθρου αυτού, εξακολουθούν να ισχύουν εώς τη λήξη τους με οποιοδήποτε τρόπο. «Παράταση ή ανανέωση των συμβάσεων δεν επιτρέπεται, όπου μόνο δεν παρέχεται τέτοια δυνατότητα από τις κείμενες διατάξεις και πέρα από το ανώτατο κατά νόμο χρονικό όριο απασχόλησης». Τα αρμόδια για την εκκαθάριση των αποδοχών όργανα παύουν να καταβάλλουν αποδοχές σε προσωπικό που διατηρείται κατά παράβαση της παραγράφου αυτής. Τα μέσα στα « » δεύτερο εδάφιο αντικαταστάθηκε ως άνω, από τότε που ίσχυσε, από την παρ. 5 άρθρ. 25 Νόμ. 1735/4-11 Νοεμ. 1987 (ΦΕΚ Α΄ 195) (κατωτ.αριθ.14). 12.Προϊστάμενοι υπηρεσιών ή άλλα αρμόδια όργανα, που ενεργούν κατά παράβαση της προηγούμενης παραγράφου, διαπράττουν το πειθαρχικό αδίκημα της παράβασης καθήκοντος και παραπέμπονται υποχρεωτικά στην αρμόδια πειθαρχική δικαιοδοσία, σύμφωνα με τις οικείες διατάξεις. 13.Οι διατάξεις των προηγούμενων παραγράφων εφαρμόζονται αναλογικά και γι’ αυτούς που έχουν συνάψει συμβάσεις μίσθωσης έργου με το δημόσιο και τα νομικά πρόσωπα δημόσιου δικαίου, πλην οργανισμών τοπικής αυτοδιοίκησης, αλλά στην πραγματικότητα παρέχουν εξαρτημένη εργασία και εξυπηρετούν πάγιες και διαρκείς ανάγκες της υπηρεσίας. Για τη συνδρομή των προϋποθέσεων αυτών κρίνει το αρμόδιο υπηρεσιακό συμβούλιο. Ο χρόνος των συμβάσεων μίσθωσης έργου λογίζεται ότι έχει διανυθεί με σχέση εργασίας ιδιωτικού δικαίου για όλες τις συνέπειες, όχι όμως και για την καταβολή αναδρομικά αυξημένων αποδοχών. Τα παραπάνω ισχύουν και για όσους είχαν συνάψει αρχικά συμβάσεις μίσθωσης έργου και στη συνέχεια προσλήφθηκαν με σύμβαση εργασίας ιδιωτικού δικαίου ορισμένου χρόνου σε μη οργανικές θέσεις. Για τον υπολογισμού του χρόνου της περίπτ.β΄ της παρ. 5 προσμετράται και ο χρόνος που έχει διανυθεί με σύμβαση έργου. 14.Δεν υπάγονται στις διατάξεις του άρθρου αυτού το προσωπικό με σχέση εργασίας ιδιωτικού δικαίου ή με σύμβαση μίσθωσης έργου: α)Της Προεδρίας της Δημοκρατίας, β)του άρθρ.1 παρ. 2 του Νομ. 1476/1984, όπως συμπληρώθηκε με τα άρθρ.7 και 11 παρ. 1 του Νόμ. 1583/1985 και το άρθρ. 27 του Νόμ. 1599/1986 εκτός από το προσωπικό της ΕΡΤ-2 και γ)του άρθρ. 28 του Νόμ. 1262/1982, καθώς και οι καθαρίστριες με σύμβαση μίσθωσης έργου και το προσωπικό γενικά που αμείβεται με ωρομίσθιο ή με ποσοστά. Ειδικές διατάξεις για διορισμό σε μόνιμες θέσεις ή κατάταξη σε θέσεις ιδιωτικού δικαίου αορίστου χρόνου δεν θίγονται. Για τις καθαρίστριες οι οποίες δεν υπάγονται πλέον στην εξαίρεση της άνω παρ. 14 περίπτ. γ΄ βλ. παρ. 3 της ΔΙΠΙΔ/Φ.42/63/11056/31-31 Δεκ. 1987 (ΦΕΚ Β΄ 781) όμοιας απόφασης, (κατωτ.αριθ.15). (Αντί για τη σελ. 358,47(β) Σελ. 358,647(γ) Τεύχος 1180 Σελ. 17 Προσωπικό με σχέση ιδιωτικού δικαίου 2.Ε.μ.13 Ρύθμιση θεμάτων προσωπικού ιδιωτικού δικαίου των ΟΤΑ Άρθρ.2.-(Παρατίθεται στον Τόμ. 3 σελ. 140,474). Προσωπικό Ιδιωτικού Δικαίου της Κ.Ε.Δ.Κ.Ε. Άρθρ.3.-(Παρατίθεται στον Τόμ. 3 σελ. 60, 64). Άρθρ.4.-Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. Η άνω απόφαση κυρώθηκε και απέκτησε ισχύ νόμου από τότε που εκδόθηκε από την παρ. 1 άρθρ. 25 Νόμ. 1735/4-11 Νοεμ. 1987 (ΦΕΚ Α΄ 195) (κατωτ.αριθ.14). 